Държавен вестник, бр. 82, 2021 г., стр. 39

БРОЙ  82	
Д Ъ Р Ж А В Е Н  В Е С Т Н И К 	
СТР.  39  
МИНИСТЕРСТВО 
НА ЗДРАВЕОПАЗВАНЕТО
Наредба за изменение и допълнение на 
Наредба № 1 от 2012 г. за изискванията 
към рекламата на лекарствените продукти 
(ДВ, бр. 10 от 2012 г.)
§ 1. В чл. 5, ал. 1 след думата „дрогериите,“ 
се добавя „както и в интернет“ и се поставя 
запетая.
§ 2. В чл. 10, ал. 1 т. 1 се изменя така:
„1. информация, съответстваща на данни­
те от актуалната кратка характеристика на 
лекарствения продукт;“.
§ 3. В чл. 11 се създава ал. 3:
„(3) Реклама на лекарствени продукти, 
предназначенa за медицински специалисти, в 
интернет се извършва при спазване на изиск­
ванията на Закона за лекарствените продукти 
в хуманната медицина и настоящата наредба 
и при осигуряване от страна на притежателя 
на разрешението за употреба на контрол за 
достъп само на медицински специалисти.“
Министър: 
Стойчо Кацаров
5781
Наредба за изменение и допълнение на На­
редба № 9 от 2019 г. за определяне на пакета 
от здравни дейности, гарантиран от бюджета 
на Националната здравноосигурителна каса 
(обн., ДВ, бр. 98 от 2019 г.; доп., бр. 38 от 
2020 г.; изм., бр. 2 от 2021 г.; изм. и доп., 
бр. 39 от 2021 г.)
§ 1. Създава се приложение № 1а към чл. 1: 
„Приложение № 1а 
към чл. 1 
ЗДРАВНИ ГРИЖИ, ОСЪЩЕСТВЯВАНИ В 
ДОМА ОТ МЕДИЦИНСКИ СЕСТРИ, АКУ­
ШЕРКИ ИЛИ ЛЕКАРСКИ АСИСТЕНТИ
Осъществяват се за новородени до 14 дни 
след изписване от лечебното заведение от 
медицински сестри, акушерки или лекарски 
асистенти от амбулатория за първична меди­
цинска помощ и включват: 
1. предоставяне на информация за въз­
можностите за укрепване и подобряване на 
здравето на детето и утвърждаване на поло­
жителни здравни навици и жизнени умения; 
2. оценка от здравна гледна точка на средата, 
в която се отглежда детето и запознаване с 
рисковите фактори за заболявания и вредата 
от нездравословните навици в средата; 
3. даване на необходимата информация 
(консултиране) на родителите за рационално 
хранене на кърмачето, ползите от изключи­
телното кърмене през първите шест месеца и 
продължителността на естественото хранене 
съгласно приетите норми, а при кърмачета 
на смесено и кърмачета на изкуствено хра­
нене – на препоръки за подходящите адап­
тирани млека;
4. даване на указания за правилния хигиенен 
режим за отглеждане и закаляване на детето;
5. консултиране по въпроси за подобряване 
на родителските практики за отглеждане и 
възпитание на детето; 
6. при необходимост измерване, регис­
трация и оценяване на витални показатели, 
разпознаване на индикациите на застраша­
ващи живота състояния и предприемане на 
своевременни действия.“
§ 2. В раздел IV на приложение № 3 към 
чл. 1 „Дентална извънболнична медицинска 
помощ“ думите „под 18-годишна възраст“ се 
заличават.
Заключителна разпоредба
§ 3. В чл. 11, ал. 1 от Наредба № 26 от 
2007 г. за предоставяне на акушерска помощ 
на здравно неосигурени жени и за извършване 
на изследвания извън обхвата на задължител­
ното здравно осигуряване на деца и бременни 
жени (обн., ДВ, бр. 51 от 2007 г.; доп., бр. 100 
от 2012 г.; изм. и доп., бр. 9 от 2014 г.; доп., 
бр. 103 от 2015 г.) след думите „се извършват“ 
се добавя „след насочване от лекаря, установил 
бременността“ и се поставя запетая. 
Министър:
Стойчо Кацаров
5780
МИНИСТЕРСТВО
НА ОКОЛНАТА СРЕДА
И ВОДИТЕ
Наредба за изменение и допълнение на Наред­
ба № 1 от 4 юни 2014 г. за реда и образците, 
по които се предоставя информация за дейнос-
тите по отпадъците, както и реда за водене 
на публични регистри (обн., ДВ, бр. 51 от 
2014 г.; изм., бр. 51 от 2018 г.; изм. и доп., 
бр. 51 от 2019 г. и бр. 30 от 2020 г.)
§ 1. В чл. 1, т. 5 думите „информационна 
система за отпадъци“ се заменят с „Нацио­
нална информационна система „Отпадъци“ 
(НИСО) по чл. 48, ал. 8 ЗУО“.
§ 2. В чл. 8 ал. 5 се отменя.
§ 3. В чл. 9 се правят следните изменения 
и допълнения:
1. Алинея 1 се изменя така:
„(1) Лицата по чл. 7 са длъжни да поискат 
заверяване на отчетната книга при подаване 
на работни листове и/или издаване, изменение 
и/или допълнение на разрешение по чл. 67 и 
регистрационен документ по чл. 78 от ЗУО 
при подаване на заявленията за търговци
и/или брокери.“